
        Nr. 866/XVIII/3


BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă remitem, în anexă, Raportul asupra dezbaterii şi avizării pe fond a proiectului de Lege privind aprobarea Ordonanţei Guvernului nr.71/1998 pentru aprobarea prelungirii participării Guvernului Romîniei la programul de lucru în perioada 1997 – 2000 şi la extensiile ulterioare ale Acordului de cooperare pentru administrarea fondului Autostrăzii Trans-Europene Nord Sud (TEM), semnat la Geneva la 18 decembrie 1991.

Acest proiect de lege face parte din categoria legilor ordinare.

         PREŞEDINTE,                                   SECRETAR,

       Dan Ioan Popescu                                 Ioan Bivolaru

Exp.parlam.

Titu Prodan

 Bucureşti, 18.11.1998

    Nr. 863/XVIII/3


R A P O R T

asupra dezbaterii şi avizării pe fond a proiectului de Lege privind aprobarea Ordonanţei Guvernului nr.71/1998 pentru aprobarea prelungirii participării Guvernului Romîniei la programul de lucru în perioada 1997 – 2000 şi la extensiile ulterioare ale Acordului de cooperare pentru administrarea 

fondului Autostrăzii Trans-Europene Nord Sud (TEM), 

semnat la Geneva la 18 decembrie 1991

Cu adresa nr.345/29.10.1998 de la Cabinetul Secretarului General,  comisia a fost sesizată în fond pentru dezbaterea şi avizarea acestui proiect de lege, conform art.86 din Regulamentul Camerei Deputaţilor, fiind însoţit de avizul favorabil al Consiliului Legislativ, cu obiecţii şi propuneri.

Proiectul de lege remis comisiei a fost adoptat de Senat la data de 26.10.1998.

Potrivit art.61 din Regulamentul Camerei Deputaţilor am solicitat şi am primit avize favorabile fără amendamente de la Comisia pentru politică externă şi de la Comisia juridică, de disciplină şi imunităţi, sesizate pentru aceasta.

Urmare examinării proiectului de lege supus dezbaterii, având în vedere  avizele aferente acestuia şi motivaţia iniţiatorului, în şedinţa din 18.11.1998 comisia a putut face următoarele constatări: 

1. Proiectul de lege examinat face parte din categoria legilor ordinare şi nu contravine prevederilor constituţionale.

2. Obiecţiile şi propunerile motivate din avizul Consiliului Legislativ sunt preluate integral de textul adoptat de Senat atât pentru titlul ordonanţei, cât şi pentru cel al legii.

3. Această iniţiativă legislativă face parte din preocupările României pentru integrarea în structurile Uniunii Europene şi a dezvoltării reţelelor internaţionale de transport, interconectate la nivel european, cu participarea Comisiei Economice pentru Europa a O.N.U. şi a Programului Naţiunilor Unite pentru dezvoltare (PNUD).

4. Realizarea Autostrăzii Trans-Europene Nord – Sud (T.E.M.) cu aprobarea prelungirii participării Guvernului României la programul de lucru în perioada 1997 – 2000 şi la extensiile ulterioare ale acestuia este unul din obiectivele fundamentale ale politicii de integrare a României în Uniunea Europeană.

În acest context, comisia acordă aviz favorabil acestui proiect de lege, după audierea iniţiatorului, şi-l propune spre aprobare Camerei Deputaţilor, în forma adoptată de Senat.

         PREŞEDINTE,                                  SECRETAR,

     Dan Ioan Popescu                                Ioan Bivolaru

Exp. parlam.,

Titu Prodan.

